**Hyvät ystävät, lionit, leot ja vieraat**

On suuri kunnia ja ilo saada osallistua vuosikokoukseen Suomessa ja puhua teille täällä kauniissa ja rauhallisessa Oulussa. Kiitos että kutsuitte Jon Bjarnin ja minut, kiitos vieraanvaraisuudestanne ja ystävyydestänne.

Hyvät Suomen lionit, arvostan teitä suuresti. Kiitän teitä palvelustanne paikallisissa yhteisöissänne, kaikista hankkeistanne lasten ja nuorten hyväksi sekä vanhusten hyväksi, ympäristönne hyväksi sekä hyvin menestyksekkäästä Punainen sulka -kampanjasta, jolla vastaatte moniin erilaisiin tarpeisiin. Kiitän myös tuestanne maailmalle, tapahtuivatpa ne sitten kansainvälisen säätiömme LCIF:n kautta, tai suurien Sri Lanka -projektien muodossa.

Olemme pohjoismaiden lioneita, vahva Lions-perhe, jota lionit ympäri maailman arvostavat ja tunnustavat. Tämä ei johdu vain vahvuudestamme kansainvälisissä vuosikokouksissa tai Europa Forumeissa, vaan kaikkein eniten tarpeessa olevien läheistemme palvelusta muissa maissa. Meillä on pitkä historia menestyksekkäistä, yhteispohjoismaisista hankkeista.

Haluan erityisesti mainita yhden niistä, aurinkokeittimet Keniassa. Helmikuussa minulla oli tilaisuus todistaa ensimmäisten aurinkokeittimien luovutusta Masain yhteisössä Lesiolossa, pohjois-Nairobissa Keniassa.

Tämä on fantastinen projekti, jota Suomen lionit johtivat. Tässä ei yksistään anneta perheille mahdollisuuksia keittää terveellisempää ruokaa. Mutta myös vaihtaa vaarallinen keittotilanne avoimen tulen päällä kodassa aiheuttaen terveydellisiä ongelmia, erityisesti lapsille. Tämä projekti säästää myös ympäristöä, kun siinä käytetään aurinkoenergiaa palavien puiden asemesta. Se antaa naisille paremman elämän yhteisössä. Heidän ei tarvitse kävellä tunteja joka päivä, kerätäkseen polttopuita ja kantaakseen niitä selässään, mikä on huonoa heidän terveydelleen ja uuvuttaa heitä. Onnittelen Suomen lioneita tästä fantastisesta ja monitahoisesta projektista.

Me olemme juhlineet vuosisataa, ylpeää menneisyyttämme. Samaan aikaan olemme suunnitelleet valoisampaa tulevaisuutta oman strategiamme LCI Forwardin kautta vuoteen 2021.

Tänä kesänä on viimeinen viime vuosisadan juhla ja sen jälkeen me juhlimme tulevaisuutta. Me kaikki olemme ”Tulevaisuuden johtajia”, meidän käsissämme on tulevaisuuden kehittäminen. Me luomme paremman maailman niille ihmisille, joita me palvelemme, laadukkailla jäsenillä vahvemmissa klubeissamme.

Teillä on suurenmoisia johtajia ja se on yksi syy menestyksellenne. Olen ollut onnekas, kun olen saanut tehdä työtä heidän kanssaan; tänä vuonna Markus Flaamingin kanssa. Voitte olla ylpeitä edustajastanne kansainvälisessä hallituksessa. Markus tunnetaan myös monen vuoden ajalta Skandinaviassa, hänen johtajuudestaan pohjoismaisessa yhteistyöneuvostossa, NSR:ssä, sekä johtajien kouluttamisesta NSR:ssä.

Sallikaa minun mainita nuori johtaja, joka tunnetaan Suomen rajojen ulkopuolella. Nuori lion, aikaisempi Leo, jolla on ollut monia tehtäviä ja joka on jo roolimalli monille, hänen luovan ajattelun takia. GMT:n aluejohtaja Antti Forsell. Kiitos Antti, kiitos Markus ja kiitos kaikille Suomen lioneille tulevaisuuden ajattelemisesta.

Mitä tulevaisuudesta? Mottomme on “We Serve” - Me palvelemme. Mutta ensi vuonna teemani on: “Horisontin takana”. Kuulette minun puhuvan suuren osan purjehtimisesta ja rajojemme yli menemisestä, tarttuvan seuraavaan haasteeseemme edessämme.

Pyydän teitä liittymään seuraani siirtämään järjestömme eteenpäin - jotta meillä olisi rohkeutta löytää uusia horisontteja - ohjataksemme laivamme seuraavalle vuosisadalle. Yhdessä, meidän täytyy luoda, suunnitella ja panna toimeen ohjelmia, jotka houkuttavat uusia jäseniä, joilla on uusia taitoja ja uusia ideoita.

Älkää unohtako, että jokainen jäsen on tärkeä. Kun kutsumme uusia jäseniä ja pidämme nykyiset jäsenemme, on se paras tapa rakentaa mahdollisimman vahva palvelu.

Ja ystävyys on lionien avainkomponentti. Suhteet, joita me kehitämme, ovat elämän mittaisia ja ne luovat siteitä, jotka tekevät palvelustamme vahvan. Varmistakaamme, että tämä loistaa jokaisen jäsenen klubikokemuksissa.

Tarinankertominen on tehokasta. Kun jaamme elämäämme koskettavia tarinoita, yhteisömme ymmärtävät, keitä me olemme ja mitä me teemme. Sosiaalinen media ja markkinointi voivat auttaa meitä saamaan viestimme ulos.

Ensi vuonna aloitamme uuden maailmanlaajuisen kampanjamme “Kampanja 100”: LCIF Lisäämässä Palvelua. Keräämme 300 milj. USD seuraavina kolmena vuonna. Kuten vastasimme Helen Kellerin kutsuun vuonna 1925 tulla sokeuden ritareiksi, kiinnitämme huomion maailmanlaajuiseen epidemiaan: Diabetes.

Diabetes vaikuttaa yli 400 miljoonan ihmisen elämään. Se ei erottele mitään. Se ei ole sairaus, joka vaikuttaa yhteen kulttuuriin, vaan se on maailmanlaajuista.

Vuoteen 1987 saakka me olimme miesten organisaatio. Tänään, naiset ovat nopeimmin kasvava jäsenryhmä. Ja naiset ovat lisääntyvässä määrin täyttämässä lionien johtajuustehtäviä. Las Vegasissa meillä on ensimmäinen nainen johtamassa organisaatiotamme. Tavoitteemme on saavuttaa 50/50-tasapaino mies- ja naisjäsenten kesken, jotta voimme paremmin heijastaa maailmanlaajuista sukupuolten toimintaa.

Jotta voimme auttaa lionien sukupuolten tasa-arvoa, lanseeraamme naisten aloitteen, jota kutsumme ”Uudet Äänet” -nimellä. Uudet Äänet juhlistavat panoksia, joita naiset ovat tehneet lionsklubeille, kirkastaen uuden valokeilan neljällä alueella: Palvelu, jäsenyys, johtajuus ja markkinointi. Se edistää sukupuolten yhdenvertaisuutta lisäämällä naisten lukumäärää, samalla pienentämällä eroa naisten ja miesten määrissä johtajuuspaikoissa.

Mutta me emme tarvitse vain enemmän naisia - me tarvitsemme enemmän nuoria ihmisiä. Kaikki me täällä arvostamme sitä vaikutusta, mitä leot tuovat organisaatioomme. Mutta valitettavasti vähemmän kuin 10 % leoista liittyy lioneihin.

Tahdon muuttaa tätä. Heinäkuusta alkaen ensimmäistä kertaa meillä on kaksi leoa edustamassa nuoria kansainvälisessä hallituksessa. He ovat ei-äänestäviä neuvonantajia. He tuovat arvokasta näkemystä ja tuoreita uusia ideoita hallitukseen. Ja nämä leot jakavat kokemuksiaan muille leoille ympäri maailman.

Me tiedämme, että L-E-O tarkoittaa Leadership - Experience - Opportunity (Johtajuus - Kokemus - Mahdollisuus) mutta leot Australiassa sanovat sen merkitsevän myös “Nauttikaamme itsestämme” (Let’s Enjoy Ourselves). Tämä on tärkeää. Meidän tulee nauttia olla lion, nauttia kokouksistamme ja palvelustamme, meidän tulee katsoa eteenpäin tavataksemme ystäviämme. Se on paras tapa olla menestyvä.

Olkaa hyvät ja auttakaa minua kartoittamaan tiemme tulevaisuuteen. Ja muistakaa - ei ole väliä sillä, mitä on horisontin takana, etsikäämme se yhdessä Lioneina.

**Kiitos teille kaikesta siitä, mitä te teette saadaksemme maailman paremmaksi paikaksi.**

**Onnitteluni Suomen lioneille menestyksestänne.**